เป็นตุ่มนูนออกมาในโพรงจมูกค่ะ ละกษณะเป็นสีแดงอ่อน หัวขาวๆ มีอาการปวดเล็กน้อยค่ะ ไม่ทราบว่าเป็นอะไรร้ายเเรงมั้ยคะ
สวัสดีค่ะ ตุ่มนูนๆ ในโพรงจมูก อาจเป็น- เป็นสิว ซึ่งเกิดจากการอุดตันของต่อมไขมันใต้เยื่อบุ ต่อมามีการอักเสบเกิดขึ้นจึงทำให้มีสีแดง ซึ่งเหมือนกับการเกิดสิวบริเวณอื่นๆ ของผิวหนังที่ใบหน้า- การอักเสบของเนื้อเยื่อ (cellulitis) จากการติดเชื้อ ซึ่งจะทำให้เนื้อเยื่อเกิดการบวมแดง เจ็บและปวด ซึ่งต่อมาอาจกลายเป็นฝีได้- เนื้องอกของเยื่อบุภายในโพรงจมูก เช่น squamous papilloma, hemangioma (เนื้องอกหลอดเลือด ซึ่งจะเห็นเป็นสีแดง) เป็นต้น- ติ่งเนื้องอกธรรมดา (nasal polyp) ภายในโพรงจมูก เกิดจากเยื่อบุจมูกและเยื่อเนื้อใต้เยื่อบุมีการหนาตัวขึ้น จากการอักเสบเรื้อรังทั้งจากการติดเชื้อและจมูกอักเสบจากภูมิแพ้- เป็นหูด ซึ่งเกิดจากการติดเชื้อไวรัส HPV ลักษณะจะเป็นตุ่มนูนกลมแข็ง ผิวหยาบ ขรุขระ ออกเป็นสีเทา ๆ เหลือง ๆ หรือสีน้ำตาลหากตุ่มนูนมีขนาดเล็ก ไม่เจ็บหรือปวดมาก อาจสังเกตอาการไปก่อน หากปเ็นสิว ก้จะหายได้เองภายใน 1-2 สัปดาห์ ในเบื้องต้น ก็ไม่ควรไปแคะ แกะ เกาตุ่มดังกล่าว แต่หากตุ่มไม่ยุบหายไป หรือมีขนาดใหญ่ขึ้นเรื่อยๆ หรือมีอาการเจ็บและปวดมาก แนะนำควรไปพบแพทย์เพื่อตรวจค่ะ